laion/Wikipedia-Exotic huggingface dataset:
אנגוס אדום

האנגוס האדום הוא זן של בקר הבית בצבע חום-אדמדם, מאוכלוסיית הבקר של בלאק אנגוס. בקר האנגוס האדום רשום בנפרד מבקר האנגוס השחור באוסטרליה, קנדה וארצות הברית. משמש בעיקר כבקר לבשר. מוצאו של האנגוס בסקוטלנד, על פי רוב צבעו של בקר האנגוס הוא שחור, אך כבר נמצאו בעבר פריטים אדומים; ייתכן שזו תוצאה של הכלאה של הבקר הסקוטי הקטן עם מלאי הלונגהורן האנגלי הגדול יותר, במאה ה-18. בשנת 1945 בערך נוצרו כמה עדרים המורכבים רק מהבקר האדום, ובשנת 1954 הוקמה אגודה למגדלים – "איגוד האנגוס האדום של אמריקה" (אנ'). בשנת 2013 יובא הזן לישראל. האנגוס האדום הוא גזע בקר, והוא מגודל לאכילה. ניסויים השוואתיים לא זיהו שום הבדל מסחרי משמעותי בינו לבין השחור, מלבד הצבע. ערך מורחב – פרה אדומה ביהדות ישנה מצוות שחיטת פרה אדומה והזאת דמה על הטמאים לצורך היטהרות. בימי בית המקדש נשחטו תשע פרות אדומות. בשנות האלפיים, נעשים ניסיונות לחדש את המצווה, מכון המקדש ניסה לגדל באמצעות ברירה מלאכותית את הפרה האדומה המושלמת מתוך עדר של 500 פרות אנגוס אדומות שייבא לשם כך מנברסקה לעמק הירדן. בספטמבר 2022 יובאו מארצות הברית חמש פרות אדומות, והועברו לחוות גידול בבית שאן. הפרות מוצגות במרכז מבקרים בשילה הקדומה, והוקם "בית מדרש לענייני פרה אדומה" כדי לברר את ההלכות הנדרשות לצורך הקרבת פרה אדומה. מדיה וקבצים בנושא אנגוס אדום בוויקישיתוף לראשונה: עוברים של פרים מזן אנגוס הובאו לישראל, באתר פורטל חקלאות טבע וסביבה סיימון סבאג מונטיפיורי, ירושלים: הביוגרפיה, אור יהודה: דביר, 2013. עמ' 87 במהדורה העברית. חמש פרות אדומות הוטסו לישראל: "2,000 שנה לא הייתה פה פרה אדומה" | המחדש, באתר המחדש, ‏1 באוגוסט 2022 ארנון סגל, ‏פרה אדומה: מתקרבים אל היעד, בעיתון מקור ראשון, 21 בפברואר 2024
אמון (מלך יהודה)

אָמוֹן, מלך יהודה הוא דמות מקראית, מלך יהודה במשך שנתיים (641 לפנה"ס – 642 לפנה"ס) ממותו של מנשה אביו ועד לרציחתו. תיאורו מופיע במקרא בספר מלכים ובספר דברי הימים. אמון בן מנשה נושא שם מצרי המעיד על השפעה מצרית חזקה ביהודה בתקופתו. כאשר נולד בשנת 665 כבר הורגשה ההיחלשות האשורית והנטייה הפרו-מצרית גברה. הסתלקותה של אשור, שעליה נשענו הוא ומנשה אביו, חיזקה את מתנגדיו הפוליטיים. אמון נולד בשנת 664 לפנה"ס למנשה מלך יהודה ולמשלמת בת חרוץ מן יטבה. כאשר היה בן 16 נולד בנו יאשיהו מאשתו יְדִידָה בַת עֲדָיָה מִבָּצְקַת שמלך אחריו. בגיל 22 ירש את כס המלוכה בירושלים. לאחר שנתיים של מלוכה מרדו בו והרגוהו. לא נאמר מי היו המורדים ומה היו מניעיהם, אך כתוב כי "עם הארץ" התנגד למרד, הכה את הקושרים והמליך את בנו יאשיהו, שהיה אז ילד בן שמונה, תחתיו. אמון מתואר כמלך רשע. לא זו בלבד שהלך בדרכי מנשה אביו אלא שגם לא שב בתשובה, בניגוד למנשה. הוא אסר את עבודת הקורבנות על המזבח, עד כדי כך שהמזבח העלה קורי עכביש מחוסר שימוש, ועליו דרשו את הפסוק "והנה עלה כולו קמשונים". בספר דברי הימים נאמר עליו "כִּי הוּא אָמוֹן הִרְבָּה אַשְׁמָה", ודרשו חז"ל שאשמתו הייתה ששרף את התורה, או שבעל את אמו. לפי הגרסה האחרונה, כאשר בא על אמו שאלה אותו האם הוא יכול ליהנות ממעשה כזה. הוא ענה לה שלא, אלא הוא עושה זאת רק כדי להכעיס את הבורא. הגמרא אומרת שהיה ראוי שאמון יוזכר בין המלכים שאין להם חלק לעולם הבא מרוב עוונותיהם, אלא שבגלל כבודו של בנו יאשיהו, שהיה צדיק, לא נמנה בין אלה. ספר מלכים ב', פרק כ"א, פסוק י"ט ובפירוש דעת מקרא סבור שהיא ידפת. משום שיאשיהו היה בן שמונה במלכו. ספר מלכים ב', פרק כ"ב, פסוק א' ספר מלכים ב', פרק כ"א, פסוק כ"ד ספר מלכים ב', פרק כ"א, פסוקים י"ט–כ"א ספר דברי הימים ב', פרק ל"ג, פסוקים י"ג–כ"ג תלמוד בבלי, מסכת סנהדרין, דף ק"ג, עמוד א' ספר משלי, פרק כ"ד, פסוק ל"א ספר דברי הימים ב', פרק ל"ג, פסוק כ"ג תלמוד בבלי, מסכת סנהדרין, דף ק"ג, עמוד ב' והדרש הוא שהתורה נקראת אמון, כמו בספר משלי, פרק ח', פסוק ל': "ואהיה אצלו אמון". (סדר עולם רבה פרק כד) והדרש הוא "אמון" - אמו (מהרש"א סנהדרין שם). תלמוד בבלי, מסכת סנהדרין, דף ק"ד, עמוד ב'
NMI

NMI הוא "יזמת הכלכלה הגרמנית לאזור צפון אפריקה והמזרח התיכון". (Nordafrika Mittelost Initiative der deutschen Wirtschaft). מטרת ה-NMI היא להקל על הנגישות לשווקים ולקדם שיתוף פעולה בין חברות בתוך המדינות החברות בארגון ושיתוף פעולה בין גורמים מדיניים של החברות בארגון. היוזמה אף פועלת לקדם את המדינות שבארגון בשוקי האיחוד האירופי. מטרה נוספת היא לפעול למען שיפור שיתוף הפעולה הכלכלי בין גרמניה ולבין הארגון. ה-NMI הוקם במרץ 1996 על ידי איחוד התעשיינים הגרמני (BDI), משרד התעשייה והמסחר הגרמני (DIHK), משרד מסחר החוץ הגרמני (BGA), אליהם הצטרפו יותר מאוחר איחוד אפריקה (AV) ואיחוד הבנקים הגרמני (BdB). ארגון ה-NMI מרכז מידע על 21 מדינות: איחוד האמירויות הערביות איראן. אלג'יריה אפגניסטן בחריין הרשות הפלסטינית ירדן ישראל כווית לבנון לוב מרוקו מצרים סוריה סעודיה עומאן עיראק פקיסטן תוניס תימן קטר אתר האינטרנט הרשמי של NMI ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ונסה מורגן

ונסה מורגן מזיראי (באנגלית: Vanessa Morgan Mziray;‏ נולדה ב-23 במרץ 1992) היא שחקנית קנדית. מוכרת מתפקידה כביאטריקס קסטרו בסדרת הנוער "למצוא את קרטר" בערוץ MTV, ומתפקידה כטוני טופז בסדרה "ריברדייל" בערוץ The CW. מורגן נולדה באוטווה, אונטריו שבקנדה. אמה ממוצא סקוטי ואביה ממוצא טנזני. מורגן החלה לשיר בגיל שש. היא שרה באירועים קהילתיים והופיעה במופעי התרמה של ארגון Childhelp. היא התגלתה על ידי סוכן הוליוודי ב-1999 וזכתה במלגה באקדמיה למשחק בהוליווד, ובאותה שנה זכתה מורגן בתחרות מיס אמריקה ג'וניור וזכתה במקום הראשון בפסטיבל התמר הלאומי בקליפורניה. בשנת 2000 היא זכתה במקום הראשון בתחרות שירה אפרו-אמריקאית. מורגן בוגרת לימודי תואר ראשון בפילוסופיה מאוניברסיטת קווינס בקינגסטון. את תפקידה הראשון קיבלה בסרט הטלוויזיה משנת 2000; "A Diva's Christmas Carol" של ערוץ VH1 בכיכובה של ונסה ויליאמס, שם גילמה מורגן את דמותה הצעירה שגילמה ויליאמס. מורגן ידועה בתור אמנדה פירס בסדרת הקומדיה "The Latest Buzz", וכשרה בסרט ובסדרת ערוץ דיסני "הבייביסיטר שלי היא ערפדית". בשנת 2011 שיחקה בסרט הקומדיה "חנון מהסרטים" בהפקה של ערוץ דיסני. כמו כן שיחקה בתפקיד אורח בסדרת הנוער הקנדית "דגראסי". בשנת 2014 החלה לשחק בסדרת הדרמה לנוער "למצוא את קרטר" ברשת MTV, בדמותה של ביאטריקס "בירד" קסטרו, חברתה הטובה של קרטר (קתרין פרסקוט). שנה לאחר מכן שבה הסדרה לעונה השנייה וכך גם מורגן. בשנת 2017 הצטרפה לעונה השנייה לצוות השחקנית הראשי של סדרת הפנטזיה "תולדות השנארה", בתור לאריה. בשנה זו החלה לגלם את דמותה של טוני טופז בסדרת הדרמה לנוער "ריברדייל", על תפקיד זה זכתה בפרסי בחירת הנוער 2019 בפרס ה"צמד הנבחר" יחד עם מדליין פטץ'. ב-3 ביולי 2019 מורגן התארסה לשחקן הבייסבול מייקל קופץ', המשחק בשיקגו וייט סוקס. השניים נישאו ב-4 בינואר 2020. ב-19 ביוני 2020 קופץ' הגיש בקשה לגירושין. ב-24 ביולי 2020 פרסמה מורגן ברשתות החברתיות כי היא בהריון, והיא ילדה בן זכר במהלך 2021. מדיה וקבצים בנושא ונסה מורגן בוויקישיתוף אתר האינטרנט הרשמי של ונסה מורגן ונסה מורגן, ברשת החברתית אקס (טוויטר) ונסה מורגן, ברשת החברתית אינסטגרם ונסה מורגן, ברשת החברתית טיקטוק ונסה מורגן, ברשת החברתית VK ונסה מורגן, במסד הנתונים הקולנועיים IMDb (באנגלית) ונסה מורגן, באתר AllMovie (באנגלית) ונסה מורגן, באתר Rotten Tomatoes (באנגלית) ונסה מורגן, במסד הנתונים הקולנועיים KinoPoisk (ברוסית) ונסה מורגן, באתר Genius הגרסה הקנדית של המירוץ למיליון
מזארש

מזארש (בהונגרית: Mezőörs) הוא כפר במחוז גיור-מושון-שופרון, שבצפון-מערב הונגריה. במזארש חיו יהודים במהלך השנים. מדיה וקבצים בנושא מזארש בוויקישיתוף מפקד האוכלוסין ההונגרי 2018 נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
אלכס מרט

אלכס מרט (באיטלקית: Alex Meret; נולד ב-22 במרץ 1997) הוא כדורגלן איטלקי המשחק בעמדת השוער בנאפולי ובנבחרת איטליה. כילד שיחק מרט במועדון הנוער של קבוצת החובבים דונטלו קאלצ'ו. לאחר מכן עבר לשחק באודינזה, ובתחילת עונת 2015/2016 החל להשתלב בקבוצת הבוגרים של המועדון. ב-2 בדצמבר 2015 ערך את הופעת הבכורה שלו בקבוצה הבוגרת במשחק הגביע האיטלקי נגד אטאלנטה. ביולי 2016 הושאל מרט לספאל מהסרייה ב'. לאחר שחזר לאודינזה לתקופה קצרה, בה לא שיחק, הוא הושאל שוב לספאל בעונת 2017/2018. ב-5 ביולי 2018 חתם בנאפולי עד לתום עונת 2022/2023. נאפולי שילמה עליו כ-35 מיליון אירו לאודינזה. ב-14 בפברואר 2019 ערך את הופעת הבכורה האירופית הראשונה שלו, בניצחון קבוצתו 3–1 על פ.צ. ציריך במסגרת הליגה האירופית. סרייה ב': 2016/2017 סרייה א': 2022/2023 קופה איטליה: 2019/2020 אליפות אירופה: יורו 2020 מדיה וקבצים בנושא אלכס מרט בוויקישיתוף אלכס מרט, ברשת החברתית אינסטגרם אלכס מרט, באתר Transfermarkt אלכס מרט, באתר Soccerway אלכס מרט, באתר BDFutbol אלכס מרט, באתר WorldFootball.net אלכס מרט, באתר National Football Teams אלכס מרט, באתר FootballDatabase.eu אלכס מרט, באתר ESPN Stefano Manfredini (6 ביולי 2016). "Meret loaned to Spal" (באיטלקית). Il Resto del Carlino. נבדק ב-22 במרץ 2017. {{cite web}}: (עזרה) "Meret return to Ferrara". goal.com. 1 באוגוסט 2017. נבדק ב-1 באוגוסט 2017. {{cite web}}: (עזרה) Gladwell, Ben (5 ביולי 2018). "Napoli sign Fabian Ruiz from Real Betis and Alex Meret from Udinese". ESPN FC. נבדק ב-5 ביולי 2018. {{cite news}}: (עזרה) "Meret arrives for Napoli". Football Italia. נבדק ב-5 ביולי 2018. {{cite web}}: (עזרה) "EL: Napoli dominate in Zurich". Football Italia. 14 בפברואר 2019. נבדק ב-15 בפברואר 2019. {{cite web}}: (עזרה) Nicita, Maurizio (15 בפברואר 2019). "Napoli, Meret: parate europee. Un debutto che vale oro" (באיטלקית). La Gazzetta dello Sport. נבדק ב-15 בפברואר 2019. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
איוואן ורגיץ'

איוואן ורגיץ' (באיטלקית: Ivan Vargić; נולד ב-15 במרץ 1987) הוא כדורגלן קרואטי המשחק בעמדת השוער בקרק. כילד שיחק ורגיץ' בקבוצת הנוער של אוסייק, ובשנת 2006 החל להשתלב בקבוצת הבוגרים של המועדון. לאחר שתי השאלות קצרות הוא חזר למועדון, אך שיחק רק 36 משחקי ליגה לאורך 7 עונות. ב-5 בפברואר 2013 חתם על חוזה לארבע שנים וחצי ברייקה. במהלך עונת 2015/2016 שמר על רשת נקייה במשך 783 דקות, משך הזמן השני באורכו ללא ספיגה בתולדות ליגת העל הקרואטית. ב-1 בפברואר 2016 חתם בלאציו תמורת 2.7 מיליון אירו, אך המשיך לשחק ברייקה עד לתום העונה. ב-3 בספטמבר 2018 הושאל לאנורתוסיס פמגוסטה עד לתום העונה. ב-6 בפברואר 2020 הושאל לקופר מהליגה הסלובנית השנייה עד לתום העונה. רייקה הגביע הקרואטי: 2014 הסופר קאפ הקרואטי: 2014 לאציו הסופר קאפ האיטלקי: 2017 איוואן ורגיץ', באתר Transfermarkt איוואן ורגיץ', באתר Soccerway איוואן ורגיץ', באתר National Football Teams איוואן ורגיץ', באתר FootballDatabase.eu Moja Rijeka Novi List Radio Rijeka Gazzetta.it nk-rijeka.hr "Δανεισμός Ιβάν Βάργκιτς". 31 באוגוסט 2018. נבדק ב-2 בספטמבר 2018. {{cite web}}: (עזרה) "KOPRČANI S PRESTOPNO BOMBO!" (בסלובנית). Koper. 6 בפברואר 2020. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אינגריד פטרס

אינגריד פטרס (בגרמנית: Ingrid Peters; נולדה ב-19 באפריל 1954) היא זמרת גרמנייה. פטרס נולדה ב-19 באפריל 1954 בחבל הסאר. לאחר התיכון היא למדה במכללה לחינוך וגם השלימה תואר שני. ב-1973 החלה את הקריירה המוזיקלית שלה כזמרת בלהקה. ב-1976 הוציאה את אלבומה הראשון ונכללו בו מספר שירים שזכו להצלחה. ב-1979 וב-1983 ניסתה לייצג את גרמניה באירוויזיון כשלקחה חלק בתחרות המקדימה. ב-1986 ייצגה את מדינתה באירוויזיון בברגן עם השיר "Über die Brücke geh'n" וסיימה במקום השמיני עם 62 נקודות. מ-1987 ועד 1994 הנחתה את התוכנית "Die sechs Siebeng’scheiten" של ARD במסגרתה נערך חידון לתלמידי בתי ספר. היא הופיעה פעמים רבות בקונצרטים של חג המולד בכנסיות. היא שימשה מספר שנים כמגישה ברדיו. ב-2007 היא קיבלה פרס מטעם מושל מדינת חבל הסאר, בנימוק לקבלת הפרס נאמר עליה שהיא מהווה שגרירה של מדינה זו ומהווה סמל לאהדה. בנוסף למוזיקה היא עוסקת גם בציור ובאמנות. מדיה וקבצים בנושא אינגריד פטרס בוויקישיתוף אתר האינטרנט הרשמי של אינגריד פטרס אינגריד פטרס, במסד הנתונים הקולנועיים IMDb (באנגלית) אינגריד פטרס, באתר אפל מיוזיק (באנגלית) אינגריד פטרס, באתר ספוטיפיי אינגריד פטרס, באתר MusicBrainz (באנגלית) אינגריד פטרס, באתר דיזר אינגריד פטרס, באתר Discogs (באנגלית) אינגריד פטרס, באתר Songkick (באנגלית) אינגריד פטרס, באתר Genius KG, imfernsehen GmbH & Co, Die 6 Siebeng’scheiten (בגרמנית), נבדק ב-2019-11-08
צלחתן סנפירי

צַלַּחְתָּן סְנַפִּירִי (שם מדעי: Platax teira) הוא מין של דג גרם ימי ממשפחת הצלחתניים, החי במימי האזור האינדו-פסיפי. לעיתים הוא מגודל באקווריומים שונים. הדג בעל סנפיר גבי גבוה ומעוגל, והוא מגיע לאורך של 60 סנטימטרים וגופו שטוח כצלחת. צבע הדג אפור בהיר או כסוף ומעט לבן עם שני פסים עבים מצידי הראש ומרכז הגוף. סנפירי החזה קטנים יחסית וצהובים והזנב דק וקצר. הסנפיר הגבי וסנפיר השת הפכו לארוכים מאוד, והם בולטים יותר משאר הגוף. הראש קצר עם שפתיים רחבות ועיניים שחורות בעלות טבעות צהובות סביבם. זהו דג שוכן שוניות אלמוגים או כרי אצות ואף בחולות מלאכותיים, טרופיים בתחום שבין ים סוף וחופי הודו ודרום-מזרח אסיה עד לאוסטרליה ואף היגר לים התיכון. הדג יכול להימצא גם במים עמוקים יותר, אך לרוב חי סביב החופים. הדג משתמש בשפתיו הגדולות כדי לחטוף זואופלנקטון או סרטנונים וגם אצות הצפים במים. זהו דג חברותי שלעיתים יימצא בחבורות הניזונות באותו מקום. מדיה וקבצים בנושא צלחתן סנפירי בוויקישיתוף צלחתן סנפירי, באתר ITIS (באנגלית) צלחתן סנפירי, באתר NCBI (באנגלית) צלחתן סנפירי, באתר Animal Diversity Web (באנגלית) צלחתן סנפירי, באתר FishBase (באנגלית) צלחתן סנפירי, באתר GBIF (באנגלית) צלחתן סנפירי באתר הרשימה האדומה של IUCN
פטרה מורזה

פטרה מורזה (בגרמנית: Petra Morzé; נולדה ב-10 באוקטובר 1964) היא שחקנית אוסטרית. מורזה נולדה בקלגנפורט כפטרה קוגלניק. היא למדה משחק באוניברסיטת גראץ למוזיקה ואומנויות הבמה (Universität für Musik und darstellende Kunst Graz), לאחר מכן הופיעה במספר תיאטראות באוסטריה. היא שיחקה בסרט הרימו עוגן מסדרת סרטי אסקימו לימון בתפקיד דנה, הבחורה בה בנצי מתאהב. ב-2004 גילמה אחות המעורבת בתאונת דרכים בסרט "Antares" שהיווה את הנציג האוסטרי לפרס אוסקר לסרט הזר הטוב ביותר. ב-2007 שיחקה בסרט של הבמאי אולריך זיידל "Import/Export" שהיה מועמד לפרס דקל הזהב. ב-2008 שיחקה בסרט הגרמני "Nordwand" העוסק באירוע אמיתי של ניסיונם של שני מטפסי מטפסים להגיע לפסגת הר האייגר. ב-2009 גילמה את אמה של הרוזנת אנה פלוכל (Anna Plöchl) בסרט אודות בית לורן של רשת הטלוויזיה הגרמנית "ZDF" ב-2010 הופיעה בסרט הטלוויזיה "Die Spätzünder" של ORF. בנוסף היא שיחקה במגוון סדרות טלוויזיה. יש לה בן ובת ממערכת יחסים עם השחקן סטפן מטוש. מדיה וקבצים בנושא פטרה מורזה בוויקישיתוף פטרה מורזה, במסד הנתונים הקולנועיים IMDb (באנגלית) פטרה מורזה, באתר AllMovie (באנגלית) פטרה מורזה, במסד הנתונים הקולנועיים KinoPoisk (ברוסית) פילמוגרפיה של פטרה מורזה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המטבח המונגולי

המטבח המונגולי מושפע מהאקלים היבש והקר של המדינה ומזמינות המוצרים שבו. הוא מתאפיין בהסתמכות על בשר, שומן בעלי חיים ומוצרי חלב ובשימוש מצומצם בירקות ובעשבי תבלין. בשל הקרבה הגאוגרפית לרוסיה ולסין יש בו גם השפעות של מטבחי שתי ארצות אלו. הנוודים במונגוליה מכלכלים את עצמם בבשר, שומן וחלב שמקורם בחיות המשק שלהם – בקר, סוסים, גמלים, כבשים ועיזים, וכן מבשר ציד. התפריט המונגולי מכיל כמות גדולה של שומן בעלי חיים, הדרוש למתן אנרגיה בתנאי מזג האוויר הקשה השורר במדינה, שבה יורדת הטמפרטורה עד לכארבעים מעלות צלזיוס מתחת לאפס. הנוודים החיים מחוץ לערים מספקים את צורכיהם בעצמם במידה רבה. תיירים ימצאו לצידי הדרכים בתי נוודים (נקראים גר) המשמשים כמסעדות פשוטות. בעליהם מבשלים את המזון על גבי תנורי מתכת פשוטים, המוסקים בעצים או בצואת בעלי חיים מיובשת. בשר עובר בישול, משומר בייבוש לעונת החורף (מנה הנקראת בורץ (Borts)) או משמש כמרכיב בהכנת מנות מרק וכיסונים ממולאים. המנה הנפוצה ביותר באזורי הכפר היא תבשיל מבשר כבש שבדרך כלל אין בו מרכיבים נוספים. בערים שכיח מאוד למצוא בתי אוכל המגישים כיסונים ממולאים – בוז (Buuz) (אנ'), חושור (Khuushuur) ובאנש (Bansh). הכיסונים ממולאים בבשר ומבושלים באידוי, או שהם מבושלים במים או מטוגנים בטיגון עמוק בשומן כבש. מנות אחרות הן נזיד או מרק המשלבים בשר עם אורז או עם אטריות. שיטת בישול בלתי שכיחה השמורה לאירועים חגיגיים, היא בישול בשר באמצעות אבנים לוהטות, שחוממו על גבי אש. האבנים ונתחי הבשר מונחים בתוך כלי סגור ובו מים, או שהאבנים מונחות בתוך חלל בטנן של עז או מרמיטה שהוכנו לבישול. בשר סוס נאכל במונגוליה וניתן להשיגו ברוב חנויות המכולת. חלב בעלי החיים משמש להכנת מנות שונות. החלב מחומם כדי להפריד ממנו את השומן, והנוזל הנותר מעובד לסוגים שונים של גבינות, יוגורט, קפיר וליקר חלבי. המשקה הנפוץ ביותר מחלב הוא איראג, המופק מחלב סוסה או חלב נאקה שהותסס. דגן מקובל הוא שעורה, שעוברת טיגון או הלתתה. הקמח המתקבל ממנה נצרך כדייסה ביחד עם חלב וסוכר או עם תה. מקובל לשתות תה מעורב בחלב ובמלח, אשר ניתן להופכו למרק על ידי תוספת של אורז, בשר וכיסונים. קינוח מונגולי נפוץ הוא בורצוג (Boortsog), שהוא מעין סופגניה המכילה קמח, חלב, ביצים ושומן ומטוגנת טיגון עמוק בשומן. בזכות ההשפעה הרוסית הפכה הוודקה למשקה פופולרי, שלו מספר מותגים מקומיים. מותג בולט הוא צ'ינגיס וודקה, הקרויה על שמו של ג'ינגיס חאן. מדיה וקבצים בנושא המטבח המונגולי בוויקישיתוף
פול דולי

פול דולי (באנגלית: Paul Dooley; נולד ב-22 בפברואר 1928) הוא שחקן, תסריטאי, סטנדאפיסט, מדבב וקומיקאי אמריקאי. דולי נולד בשם פול בראון בעיר פרקרסבורג (אנ') שבמערב ורג'יניה לרות איירין, עקרת בית, ופיטר ג'יימס, פועל במפעל. בצעירותו דולי היה קריקטוריסט ואייר קריקטורות עבור עיתון מקומי בעירו. היא שירת בצי ארצות הברית. לאחר סיום לימודיו באוניברסיטת מערב ורג'יניה עבר לעיר ניו יורק. על מנת להתקיים עבד כליצן בימי הולדת תוך שימוש ביכולות הקוסמות, ג'אגלינג ואיור קריקטורות. בתחילת שנות ה-50 החל לשחק בתיאטרון. דולי שימש כשחקן גיבוי לארט קרני שגילם במחזה "הזוג המוזר את של פליקס אונגר, והחליף אותו בתפקיד לאחר עזיבתו. הוא שימש במשך מספר שנים כסטנדאפיסט במועדוני סטנדאפ. דולי עסק גם בכתיבה. הוא יצר את הסדרה החינוכית לילדים The Electric Company עבור רשת הטלוויזיה הציבורית PBS. הוא ייסד חברה בשם All Over Creatio עם אנדרו דאנקן ולין ליפטון שיצרה פרסומות לרדיו ולטלוויזיה. דולי השתתף בסרטים בהם "בת 16 הייתי", "פופאי", "Raggedy Ann & Andy: A Musical Adventure" ו"תרגילים בהתבגרות". הוא דיבב בסדרת הסרטים "מכוניות". כמו כן שיחק בסרטים שבוימו על ידי רוברט אלטמן. דולי כתב עם אלטמן תסריטים לסרטים. דולי שיחק גם בסרטיו של הבמאי כריסטופר גסט מחכים לגופמן, "משב רוח מוזיקלי ובסרט "והזוכה הוא". בשנת 2002 שיחק בסרט המתח של כריסטופר נולאן "אינסומניה". שיחק בסדרה Coming of Age ששודרה בשנים 1988 עד 1989 ברשת CBS. כן שיחק בתפקידי משנה בסדרות ER, "גרייס על הכוונת", אלה הם חיי, "מסע בין כוכבים: חלל עמוק 9 ו"תרגיע". שיחק בתפקיד ראשי בסדרה Coming of Age ששודרה בשנים 1988 עד 1989. בשנת 2000 היה מועמד לפרס אמי על תפקיד משנה שגילם בסדרה "הפרקליטים". ב-1988 שיחק במיני סדרה "הרצח של מרי פייגן" בה השתתפו גם ג'ק למון וקווין ספייסי. בשנת 2010 שיחק דולי בסדרה Huge שנוצרה ונכתבה על ידי אשתו ובתו. בשנת 2019 התארח בסדרת הטלוויזיה של נטפליקס "חג שמח וכל זה" בתפקיד של ג'ק, אביו של דון (דניס קווייד). דולי נשוי לתסריטאית ויני הולצמן. הזוג הכיר בעת שלמד בכיתת משחק. בתם היא התסריטאית ומפיקת הטלוויזיה סוואנה דולי. הזוג גר בשכונת Toluca Lake בלוס אנג'לס. מנישואיו הראשונים יש לפול דולי שלושה ילדים. אתר האינטרנט הרשמי של פול דולי (באנגלית) מדיה וקבצים בנושא פול דולי בוויקישיתוף פול דולי, במסד הנתונים הקולנועיים IMDb (באנגלית) פול דולי, באתר AllMovie (באנגלית) פול דולי, במסד הנתונים הקולנועיים KinoPoisk (ברוסית) Paul Dooley Biography (1928-), באתר filmreference Paul Dooley, באתר filmbug DAVID NG , Finally a go, באתר לוס אנג'לס טיימס, 10 באפריל 2013
חץ הדורות

חץ הדורות הוא פרויקט מורשת של חטיבת קשרי החוץ (קש"ח) של צה"ל, שמטרתו לשקף את תרומת קשרי החוץ הצבאיים לקידום אינטרסים לאומיים ויעדי צה"ל. הוא כולל הנצחת אירועי קשרי חוץ היסטוריים, המדגימים שותפות אזורית-בינלאומית, מתקופת טרום המדינה ועד ימינו. במסגרת הפרויקט הוצבו "חיצים" (נקודות ציון על גבי אבנים) ברחבי הארץ, להטמעת תרומת קשרי החוץ הצבאיים, חיבורם לאדמת הארץ והנגשתם לציבור. הפרויקט החל בשנת 2019 בהובלת ראש חטיבת הקש"ח, תא"ל ארז דוד מייזל, ובמהלכו נערכו טקסים בהשתתפות אורחים בכירים מהארץ ומחו"ל לרגל הנחת החיצים. במקביל לחשיפת החיצים, בוצעו באופן פנים-חטיבתי מאמצי מחקר, תיעוד והנצחה של היסטוריית החטיבה – בין היתר, באמצעות קביעת מסלול מורשת במחנה אביב (בסיס האם של היחידה), ציון דמויות היסטוריות מרכזיות בעשיית הקש"ח, ופרסום ספר מורשת חטיבתי. ברכיביו השונים של הפרויקט, דגש מיוחד מושם על הזיקה בין האירועים ההיסטוריים למיקומם הגאוגרפי, לאדמה – יהא זה הגשר, הבסיס, הוילה או הנמל. מנגד, מודגש מקומו של האדם – הדמויות ההיסטוריות המפיחות בסיפור חיים. חיבור זה, בין האדם לאדמה, מהווה מוטיב מרכזי בפרויקט "חץ הדורות". אחת ממטרות הפרויקט היא להגדיל ולבסס את המרחב המשותף עם השותפים והעמיתים של קש"ח צה"ל – הן מבית והן עם גופים בינלאומיים-אזוריים. זאת על מנת לשפר ולהדק את שיתופי הפעולה, הפנימיים והחיצוניים – העבר כפלטפורמה ו"קרש קפיצה" לעתיד. מבית, מדגיש הפרויקט את השותפות עם "קהילת החוץ" של מדינת ישראל – קהילת גופי החוץ, הצבאיים והממשלתיים, הפועלים בשיתוף וסנכרון מלא לקידום יעדיהם (MIDDLE – Military, Information/Intelligence, Defense, Diplomacy, Legal, Energy). זאת מתוך ידיעה שרק אחדות פנימית תאפשר עמידה במשימה. כלפי חוץ, מדגיש הפרויקט את העבר המשותף עם מדינות וגורמים שונים – עם שותפים ואף עם יריבים, אזוריים ובינלאומיים. "חץ הדורות" מהווה מימוש של הסיסמה החטיבתית – !Aim2Engage – שאיפה מתמדת ליוזמה, יצירת מגע (engage) אנושי (ובמרומז גם צבאי, על בסיס rules of engagement), הדגשת החיוניות של השותפות (יותר מ-2), והמכוונות לאור מטרה ומתוך הקשר. כל אלה כ"אני מאמין" וכבסיס לעשיית קש"ח צה"ל – מאפשר מבצעי ואמצעי לאומי מסייע בהגדלת הגמישות והעומק האסטרטגי. דואר ישראל הוציא גיליון מזכרת לכבודו של הפרויקט. אבני "חץ הדורות" מנציחות אירועים נקודתיים בהם פעל צה"ל עם צבאות או כוחות זרים. מדיה וקבצים בנושא חץ הדורות בוויקישיתוף פייסבוק החטיבה לקשרי חוץ - בו תועד הפרויקט "חץ הדורות" - באפליקציית המטיילים עמוד ענן כתבה על עשיית חטיבת הקש"ח בזירה הצפונית, לרגל שחרורו של רח"ט קש"ח ארז דוד מייזל (נובמבר 2019) דף מזכרת מוסדי "חץ הדורות "- 70 שנות מורשת באתר דואר ישראל טקס חשיפת "חץ דורות" לציון הסיוע האיטלקי במבצע להטבעת אוניית "האמיר פארוק" באתר צה"ל אפרים לפיד, ‏טקס הנחת "חץ דורות" נערך במסוף ניצנה, באתר "IsraelDefense‏", 1 בספטמבר 2019
שרה-ג'יין רדמונד

שרה-ג'יין רדמונד (באנגלית: Sarah-Jane Redmond) היא שחקנית קנדית. היא נולדה בקפריסין וגדלה באזור האגמים באנגליה ולאחר מכן בקנדה, לשם היגרה משפחתה ושם נשארה לגור. מתאמנת באיגרוף ואמנויות לחימה. אם לבן שנולד בשנת 2007. אתר האינטרנט הרשמי של שרה-ג'יין רדמונד (באנגלית) שרה-ג'יין רדמונד, במסד הנתונים הקולנועיים IMDb (באנגלית) שרה-ג'יין רדמונד, באתר AllMovie (באנגלית) שרה-ג'יין רדמונד, במסד הנתונים הקולנועיים KinoPoisk (ברוסית)
עכסן אדום

עכסן אדום (שם מדעי: Crotalus ruber) הוא מין של עכסן החי במערב ארצות הברית בדרום-מערב קליפורניה וכן בחצי האי באחה קליפורניה, מקסיקו באזורי תת-מדבר. הוא קיים גם במספר איים באוקיינוס השקט, מערבית לבאחה קליפורניה. לעכסן האדום קשקשים אפורים-חומים ומעט אדמדמים, וזנב בעל קצה שחור-לבן. הוא מגיע לאורך של מטר עד מטר וחצי בממוצע ואף לאורך 162 סנטימטרים, והוא בעל ראש שטוח עם עיניים כהות ולידם גומות היכולות לחוש בחום גוף קבוע של טרפו. נקבות העכסן משריצות 3 עד 20 צאצאים באזור אוגוסט. הוא מצוי באזורי מדבר, ערבות יבשות, מדרונות של גבעות עד לגובה 1,500 מטרים ובקרבת החופים, ובכמה איים קטנים. נחשי המדבר קטנים יחסית לשוכני החופים. הנחש משתמש בארס חזק כדי להרוג טרף הכולל עופות, עכברים, ארנביים קטנים וסנאיי קרקע אך יגוון בלטאות ובנחשים אחרים. הארס יכול לשמש להגנה מאויבים, אם כי הנחש לא תוקפני וארסו חלש יחסית לשאר העכסנים, אך עדיין מסוכן מאוד. מדד ה-LD50 שלו הוא 4.0 עד 3.7 מ"ג/ק"ג. Crotalus ruber elegans Crotalus ruber exsul Crotalus ruber lucasensis Crotalus ruber monserratensis Crotalus ruber ruber מדיה וקבצים בנושא עכסן אדום בוויקישיתוף עכסן אדום, באתר ITIS (באנגלית) עכסן אדום, באתר NCBI (באנגלית) עכסן אדום, באתר האנציקלופדיה של החיים (באנגלית) עכסן אדום, באתר GBIF (באנגלית) עכסן אדום באתר הרשימה האדומה של IUCN
נג'בייץ'

נג'בייץ' (בהונגרית: Nagybajcs) הוא כפר במחוז גיור-מושון-שופרון, שבצפון-מערב הונגריה. בנג'בייץ' חיו יהודים בתקופות זמן שונות: מדיה וקבצים בנושא נג'בייץ' בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
ארי כהן

ארי כהן (באנגלית: Ari Cohen; נולד בוויניפג, מניטובה, קנדה) הוא שחקן טלוויזיה, תיאטרון וקולנוע יהודי-קנדי. ארי כהן, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.